  Майя Бывальцева 2019-тӥ ар кутсконлы Удмуртиын 816 сюрс 200 кышномуртъёс уло вал, со элькунамы вань улӥсьёс пӧлысь 54 процентэз луэ. Нылкышноослэн калыккуспо нуналзы азьын сыӵе лыдпусъёсты шараяз Удмуртстат. Улосвылысьтымы 68 процентэз нылкышноос каръёсын уло. Ӝыныез пала (48,8%) кышномуртъёс ужано арлыдъемесь. Шоро-куспо арлыдзы - 41,3 арес. Удмуртстат ивортэмъя, гуртын улӥсьёсын ӵошатыса, карын кышномуртъёс кӧня ке егитэсьгес. Удмуртиын 1 сюрс кышномуртъёслы 854 воргоронъёс луо. 35 арес бере со пӧртэмлык эшшо шӧдскымон. Тросэзгес нылкышноос 22-26 аресазы семья кылдытыны тыршо. Со вакытазы котькуд куинетӥез парзэс шедьто. Уж сярысь верано ке, «нылкышно» удысъёс пӧлын дышетон (82,5%), тазалыкез утён но мерлыко юрттэт сётон (82,1%), кунокуа но калыкез сюдон (76,4%). Тодэ вайытом, 7-тӥ южтолэзе Ижкарын Удмуртиын Нылкышноослэн калыккуспо нуналзылы сӥзем уж интыосъя ярмарка ортчоз.  Тегъёс: Мерлык Удмуртстат Удмуртия лыдпусъёс нылкышноос  